I 1924 fikk partiorganiseringen i Midtvesten sitt utløp gjennom Det progressive parti, som brøt med republikanerne så vel som demokratene, og stilte med Robert M. La Follette sr. som sin presidentkandidat det året. Blant de progressives viktigste krav var nasjonalisering av jernbanen og lavere fraktpriser på landbruksvarer. Shipstead var en sterk støttespiller for La Follette. La Follette hadde også drevet valgkamp for Shipstead ved kongressvalgene i 1922.